Trods politisk modstand bliver fodgængerfeltet på Europavej ved Flådestationen i Frederikshavn fjernet. Det har vejdirektoratet slået fast. Det oplyser kanalfrederikshavn.dk. Det er Nordjyllands Politi og Vejdirektoratet, der har taget beslutningen. De forklarer, at fodgængerfeltet ikke lever op til de gældende regler. Der bør nemlig ikke anlægges fodgængerfelter på veje med mere end to spor. Desuden har flere kørelærere rettet hendvendelse til Nordjyllands Politi, og forklaret, at der jævnligt opstår farlige situationer på grund af det snart tidligere fodgængerfelt. Politikerne i Frederikshavns Kommunes Teknisk Udvalg er imod beslutningen, og har derfor ønsket at bevare feltet, men uden hjælp. Fodgængerfeltet ved Flådestationen fjernes.

Referat:
Fodgængerfeltet ved Flådestationen i Frederikshavn fjernes. Det ærger de lokale politikere.